Syarif Kasim II ḍâri Siak

Yang Dipertuan Besar Syarif Kasim Abdul Jalil Saifuddin otabâ Sultan Syarif Kasim II (Jawi: ; 1 Ḍèsèmber 1893 – 23 April 1968) panèka sultan sè kapèng 12 ḍâri Kesultanan Siak Sri Indrapura bân pengobâsa sè palèng ahèr ḍâri Kesultanan Siak sabellunna Karajaan Mâlaju aghâbung ḍâ' wilaya Inḍonèsia.

Sultan Syarif Kasim II panèka sala sèttong penḍukunga perjuanganna kâmarḍhika'an Inḍonèsia. Ta' abit saamponna proklamasi, salèrana anyata'aghi Kesultanan Siak bâgiyân ḍâri Inḍonèsia, bân yombhângaghi 13 juta emmas ḍâ pâmarènta republik Inḍonesia (paḍâ sareng 151 juta emmas otabâ €69 juta è taon 2011).  Areng-sareng  Sultan Serdang, salèrana jhughâ ngopajâ'aghi para rato-rato laènna è Somattra Tèmor sopajâ abhâreng republik kasebbhut. Nyamana samangkèn è abaḍiaghi è Bandara Internasional Sultan Syarif Kasim II bân UIN SUSKA è Pekanbaru.

 Biografi 
Lahèr kalabân nyama Tengju Putra Said Kasim. Sa'ampona ramana mangkat. Tengku Said Kasim naè' aghântè'è  ramana e omor 21 taon, andi' gellar Sultan Syarif Kasim Abdul Jalil Syaifuddin (taon 1915- 1946).

Kalonta kalabân nyama Sultan Syarif Kasim sa'ampona naè' tahta, namong emba Baginda jhughân anyama Sultan Syarif Kasim, sopajâ ta' èraguwaghi, ètambaè kalabân sebbhuddhân Sultan Syarif Kasim II ghâbây kompoyya.

 Nasab 
Sultan Syarif Kasim II bin Sultan Syarif Hasyim bin Sultan Syarif Kasim I bin Tengku Said Muhammad bin Tengku Busu Said Ahmad bin Sayyid Usman Syahabuddin Banahsan.

 Pamèkkèran 
Tengku Said Kasim panèka orèng sè sanget antikolonial bân nolak alako sareng Bâlândhâ sè talèbât noro' campor dâ' ka politik karaton.

Salèrana terro ajhârra politik bân pamarènta'an sè èterapaghi Bâlândhâ sopajâ ghu'agghu' bisa alabân Bâlândhâ. Ka'angghuy panèka salèrana ajhâr èlmo è sakola Tèngghi Bâlândhâ è Betawi, sareng pimpinan Ghuru Besar Prof. Dr. Hazeu.

 Arè Towa bân Sèḍhâna 
Saamponna Bâlândhâ ngako kala, Sultan Syarif Kasim II apinḍa ka Jakarta ban ngaollè bengko dâri pamarènta è Jhâlân Pasorowan Nomer 3. Saabiḍḍhâ bâḍâ è Ibukota, salèrana odi’ ssaderhana sareng kaluwargana, namong ngandhellaghi pèssè pansiyunan sabennya' Rp 4.000.000 sabulân kantos taon 1963.

Sa'ellana towa, kasehaḍhân Sultan molaè noro' toron, bân serrèng sake'. È taon 1963, salèrana ngallè ka Belakang Padang, Batam, bân pagghun è dissa' sampe’ taon 1964. È taon-taon saterrossa, Sultan abâli ka Siak ban odi’ è Karaton Siak abhâreng rajina sè di-budi, Syarifah Fadlun. Odi’na cè’ saderhanana è Siak.

Sultan Syarif Kasim II sèdhâ è tangghâl 23 April 1968, è Roma Sakè' Caltex è Rumbai. Mayyiḍḍhâ èkobhurraghi è Siak Sri Indrapura kalabân upacara militèr.

 Sombher